pythainlp/thai_wikipedia_clean_20230101 huggingface dataset:
ส่งผลให้เกิดการเปลี่ยนแปลงภูมิอากาศ เมื่อไม่มีต้นไม้ปกคลุมทำให้แสงแดดส่องมายังพื้นโลกมากขึ้น ต้นไม้ยังช่วยขยายวัฏจักรของน้ำ ทำให้เกิดการหมุนกลับของไอน้ำเข้าสู่บรรยากาศ การทำลายป่าทำให้อุณภูมิของโลกสูงขึ้น อาจเป็นอันตรายต่อพืชและสัตว์
ปัญหาทางสิ่งแวดล้อม.
ชั้นบรรยากาศ
การทำลายป่ามีส่วนทำให้เกิดปรากฏการณ์โลกร้อน การทำลายป่าในเขตร้อนมีส่วนประมาณร้อยละ 20 ในการปล่อยก๊าซเรือนกระจกบนโลก ตามที่กล่าวโดยคณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ (IPCC) 1 ใน 3 ของการปล่อยก๊าซคาร์บอนไดออกไซด์ทั้งหมดที่เกิดจากน้ำมือของมนุษย์ เกิดจากการทำลายป่า โดยเฉพาะอย่างยิ่งในเขตร้อน ทว่าการคำนวณเมื่อไม่นานมานี้เสนอแนะว่าการปล่อยก๊าซคาร์บอนไดออกไซด์จากการทำลายป่าและความเสื่อมโทรมของป่า (ยกเว้นการปล่อยก๊าซในดินพรุ) มีส่วนร้อยละ 12 จากการปล่อยก๊าซคาร์บอนไดออกไซด์ทั้งหมดที่เกิดจากน้ำมือของมนุษย์ โดยมีขอบเขตอยู่ในร้อยละ 6-17
อุทกวิทยา
การทำลายป่ามีผลต่อวัฏจักรของน้ำ ต้นไม้สกัดน้ำบาดาลผ่านทางรากและปล่อยออกสู่ชั้นบรรยากาศ เมื่อใดที่พื้นที่ป่าบางส่วนถูกทำลาย ต้นไม้จะไม่คายน้ำอีกต่อไป มีผลทำให้สภาพอากาศแห้งมากขึ้น การทำลายป่าลดปริมาณของน้ำในดินและน้ำบาดาล เช่นเดียวกับความชื้นในชั้นบรรยากาศ การทำลายป่าลดการเกาะตัวของดิน ทำให้เกิดผลที่ตามมาคือหน้าดินพังทลาย น้ำท่วม และดินถล่ม ผืนป่าช่วยเพิ่มพูนการดูดซึมน้ำในชั้นหินอุ้มน้ำในบางพื้นที่
พื้นที่ป่าที่มีขนาดเล็กลงมีความสามารถน้อยลงในการดักจับ ดูดซับ และปลดปล่อยปริมาณน้ำฝน แทนที่สกัดกั้นปริมาณน้ำฝนซึ่งจะซึมผ่านไปยังระบบน้ำบาดาล พื้นที่ป่าที่ถูกทำลายจะเป็นตัวการให้เกิดน้ำผิวดิน ซึ่งจะเคลื่อนที่ได้ไวกว่าการไหลของน้ำบาดาล การเคลื่อนที่ที่เร็วกว่าของน้ำผิวดินอาจทำให้เกิดน้ำท่วมฉับพลันและเกิดน้ำท่วมเฉพาะพื้นที่รุนแรงกว่าที่เกิดกับพื้นที่ที่มีผืนป่าปกคลุม
การทำลายป่ามีส่วนในการลดอัตราการระเหยและการคายน้ำ ซึ่งทำให้ความชื้นในชั้นบรรยากาศน้อยลง ในบางกรณีส่งผลกระทบต่อระดับปริมาณน้ำฝน ตามทิศทางของลมที่พัดมาจากพื้นที่ที่ป่าถูกทำลาย เนื่องจากป่าที่อยู่ตามทิศทางของลมไม่ได้นำน้ำกลับมาหมุนเวียนเพื่อใช้ใหม่ แต่น้ำได้กลายสภาพไปเป็นน้ำผิวดินและไหลกลับไปยังมหาสมุทรโดยตรง จากผลการศึกษาหนึ่งในขั้นต้นพบว่า ในพื้นที่ป่าที่ถูกทำลายทางตอนเหนือและตะวันตกเฉียงเหนือของประเทศจีน ปริมาณน้ำฝนโดยเฉลี่ยในแต่ละปีลดลง 1 ใน 3 ในช่วงคริสต์ทศวรรษ 1950 และ 1980 ต้นไม้และพืชโดยทั่วไปส่งผลกระทบอย่างมากต่อวัฏจักรของน้ำ
ดิน
ป่าไม้ที่ยังไม่ถูกรุกราน มีอัตราการสูญเสียดินที่ต่ำ เพียงแค่ประมาณ 2 ตัน ต่อ ตารางกิโลเมตร โดยทั่วไปการทำลายป่าเพิ่มอัตราการพังทลายของหน้าดิน โดยการเพิ่มประมาณของน้ำผิวดินและลดการป้องกันหน้าดินของเศษซากของต้นไม้
รากต้นไม้ยึดดินเข้าไว้ด้วยกัน และหากผืนดินอยู่ตื้นพอ ผืนดินจะยึดดินไว้ให้อยู่กับหินดานที่อยู่ใต้ลึกลงไป การตัดไม้บนพื้นที่ลาดชัด ซึ่งที่ผืนดินอยู่ตื้น จะเพิ่มความเสี่ยงของการเกิดดินถล่ม ซึ่งทำให้ผู้คนที่อาศัยอยู่โดยรอบตกอยู่ในอันตราย อย่างไรก็ตามการทำลายป่าส่วนใหญ่มีผลกระทบแค่กับลำต้นของต้นไม้ หากยังปล่อยให้รากยึดติดอยู่กับดิน ก็แก้ไขปัญหาดินถล่มได้
ทางด้านนิเวศวิทยา
การทำลายป่าส่งผลให้ความหลากหลายทางชีวภาพเสื่อมถอย การตัดและทำลายพื้นที่ที่ป่าไม้ปกคลุมทำให้สิ่งแวดล้อมเสื่อมโทรม และทำให้ความหลากหลายทางชีวภาพลดลง ป่าไม้เกื้อหนุนความหลากหลายทางชีวภาพ โดยเป็นแหล่งที่อยู่อาศัยของสัตว์ป่า นอกเหนือจากนั้นป่าไม้ยังเป็นแหล่งที่เอื้อต่อการอนุรักษ์พืชจำพวกยารักษาโรค ด้วยเหตุผลที่เขตชีวชาติในป่าเป็นแหล่งที่หาสิ่งอื่นมาทดแทนไม่ได้ของตัวยาแบบใหม่ ๆ (เช่น แท็กซอล) การทำลายป่าอาจเป็นการทำลายความหลากหลายทางพันธุกรรม (เช่น ภูมิต้านทานของพืชผล) โดยไม่สามารถเรียกกลับคืนมาได้
ศีลมหาสนิท
วงศ์ย่อยปลากะรังจิ๋ว
วงศ์ย่อยปลากะรังจิ๋วหรือ วงศ์ย่อยปลาทองทะเล  เป็นวงศ์ย่อยของปลากระดูกแข็งทะเลในวงศ์ Serranidae หรือ วงศ์ปลากะรัง หรือปลาเก๋า ใช้ชื่อวิทยาศาสตร์ว่า Anthiinae
เป็นปลาที่มีขนาดเล็กที่สุดในวงศ์ มีสีสันสดใส มีขนาดความยาวโดยเฉลี่ยไม่เกิน 15 เซนติเมตร อาศัยอยู่เป็นฝูงในแนวปะการัง โดยมีตัวผู้เป็นจ่าฝูง
เป็นปลาที่ไม่มีความสำคัญทางเศรษฐกิจ แต่นิยมเลี้ยงกันเป็นปลาสวยงาม
พบประมาณ 200 ชนิด โดยสามารถแยกเป็นสกุลต่าง ๆ ได้ดังนี้
Anthiinae
ปลากะรังจิ๋ว
วงศ์ย่อยปลาทองทะเล
ปลาทองทะเล
"สำหรับปลาน้ำจืดดูที่ ปลาทอง"
ปลาทองทะเล หรือ ปลากะรังจิ๋วสีทอง  ปลาทะเลขนาดเล็กชนิดหนึ่ง ในวงศ์ปลากะรัง (Serranidae)
จัดเป็นปลากะรังจิ๋วชนิดหนึ่ง มีรูปร่างคล้ายปลาการ์ตูน มีครีบหลังต่อเนื่องกัน ครีบหางเว้าตื้นเป็นรูปพระจันทร์เสี้ยวตื้น ครีบอกเล็ก ลำตัวมีสีแดงหรือสีชมพู มีแถบสีแดงพาดตั้งแต่ปลายปากผ่านตาถึงข้างแก้ม ครีบมีขลิบสีฟ้า และครีบอกมีแต้มสีแดง เป็นปลาที่มีความแตกต่างระหว่างเพศสูง โดย ตัวผู้ ที่ครีบหลังตอนหน้ามีก้านครีบยาวเป็นเส้น
มีความยาวโดยเฉลี่ยประมาณ 8 เซนติเมตร และสามารถโตเต็มที่ได้ถึง 15 เซนติเมตร มีพฤติกรรมอาศัยอยู่เป็นฝูงใหญ่ใกล้กองหินหรือแนวปะการังก้อนใหญ่ หรือตามกิ่งก้านของกัลปังหา ในความลึกตั้งแต่ 2-20 เมตร โดยที่มีตัวผู้เป็นจ่าฝูง โดยจะมีตัวเมียนับร้อย และมีปลาเพศผู้อยู่ 1-2 ตัวเท่านั้น และเมื่อปลาตัวผู้มีอันเป็นไป ปลาตัวเมียในฝูงจะเปลี่ยนเพศกลายเป็นปลาตัวผู้ทันที ซึ่งกระบวนการเปลี่ยนแปลงจะเกิดภายในเวลาประมาณ 1-2 สัปดาห์
เป็นปลาที่กินแพลงก์ตอนเป็นอาหาร และมีอัตราการเผาพลาญพลังงานสูงมาก เป็นปลาที่มักอยู่ไม่นิ่ง จะว่ายน้ำไปมาตลอด นิยมเลี้ยงกันเป็นปลาสวยงาม
ปลากะรังจิ๋วสีทอง
ตรุษจีน เมืองสี่แคว
ทะโล้
พระธรรมอิสยาห์
พระธรรมดาเนียล
พระธรรมโยนาห์
พระธรรมเอสเธอร์
พระธรรมปัญญาจารย์
ฟุตบอลชิงถ้วยพระราชทานประเภท ข. ประจำปี 2555
การแข่งขันฟุตบอลถ้วยพระราชทาน ถ้วย ข ประจำปี 2555 จัดขึ้นระหว่างวันที่ 3-30 กันยายน 2555 ที่สนามศูนย์ฟุตบอลแห่งชาติหนองจอก ทั้ง 3สนาม โดยมีสโมสรรวมแข่งขันทั้งสิ้น 27 สโมสร โดยทำการจับสลากแบ่งสาย ออกเป็น 8 กลุ่มๆ ละ 3-4 สโมสร โดยแข่งขันพบกันหมดในกลุ่ม อันดับที่ 1 และที่ 2 ของกลุ่ม ผ่านเข้ารอบต่อไป ซึ่งรอบ 16 ทีมสุดท้าย จะแข่งขันแบบแบบน็อคเอาท์ จนถึงนัดชิงชนะเลิศ &lt;br&gt;
- ส่งรายชื่อนักเตะได้ 20 คน ห้ามนักเตะลงแข่งรายการฟุตบอลอาชีพ ทุกรายการ&lt;br&gt;
- ผู้เล่นต่างชาติ 5 ลง 3 &lt;br&gt;
- มีทีมตกชั้นไปสู่ ถ้วย ค. 4 ทีม&lt;br&gt;
- สำหรับทีมที่ได้ตำแหน่งชนะเลิศและรองชนะเลิศ จะได้เลื่อนชั้นขึ้นลีกภูมิภาค ดิวิชั่น 2 &lt;br&gt;
ผลการจับสลากแบ่งกลุ่ม.
เมื่อวันที่ 21 สิงหาคม สมาคมฟุตบอลแห่งประเทศไทย มีพิธีจับสลากฟุตบอลถ้วยพระราชทานประเภท ข. โดย "หม่อมแป๊ป" พล.ต.ม.ล. สุปรีดี ประวิตร ในประธานจัดการแข่งขันการดำเนินการจับสลาก
ผลแบ่ง 8 กลุ่ม ดังนี้&lt;br&gt;
กลุ่ม A : เทศบาลตำบลหัวหิน, สโมสรจันทะพิงค์, สมาคมสโมสรเจ.ดับบลิว.กรุ๊ป, ร.ร.ประเทืองทิพย์วิทยา&lt;br&gt;
กลุ่ม B : สพล.วิทยาเขตกรุงเทพ, สโมสรฟุตบอลโคราช, มรภ.เทพสตรี, เทศบาลตำบลกุยบุรี&lt;br&gt;
กลุ่ม C : ร.ร.พณิชยการราชดำเนิน, บ้านค่าย ยูไนเต็ด, สโมสรถาวรฟาร์ม, น.ร.เก่าเทพศิรินทร์&lt;br&gt;
กลุ่ม D : ม.ธนบุรี, ม.ธุรกิจบัณฑิตย์, กรมสวัสดิการทหารบก&lt;br&gt;
กลุ่ม E : สโมสรฟุตบอลทองหล่อ, หน่วยบัญชาการต่อสู้อากาศยานและรักษาฝั่ง, สมาคมกีฬาท่าช้างกรุงเก่า&lt;br&gt;
กลุ่ม F : ธ.อาคารสงเคราะห์, ร.ร.จ่าอากาศ, ร.ร.อัสสัมชัญศรีราชา&lt;br&gt;
กลุ่ม G : สโมสร จ.ระยอง, เทศบาลคูคต, สมาคมฮากกาแห่งประเทศไทย&lt;br&gt;
กลุ่ม H : ว.ราชพฤกษ์, สมาคมพนักงานไดซินกรุ๊ป, มูลนิธิ น ว ม ราชานุสรณ์&lt;br&gt;
ผลการแข่งขัน รอบแรก.
ผลการแข่งขัน &lt;br&gt;
1. 03/09/55 สมาคมสโมสรเจ.ดับบลิว.กรุ๊ป 2-0 ร.ร.ประเทืองทิพย์วิทยา&lt;br&gt;
2. 03/09/55 เทศบาลตำบลหัวหิน 5-0 สโมสรจันทะพิงค์&lt;br&gt;
3. 06/09/55 สโมสรจันทะพิงค์ 1-3 สมาคมสโมสรเจ.ดับบลิว.กรุ๊ป&lt;br&gt;
4. 06/09/55 เทศบาลตำบลหัวหิน 1-2 ร.ร.ประเทืองทิพย์วิทยา&lt;br&gt;
5. 10/09/55 สมาคมสโมสรเจ.ดับบลิว.กรุ๊ป 0-2 เทศบาลตำบลหัวหิน&lt;br&gt;
6. 10/09/55 ร.ร.ประเทืองทิพย์วิทยา 4-0 สโมสรจันทะพิงค์ &lt;br&gt;
ทีมที่เข้ารอบ 16 ทีมสุดท้าย : 1. เทศบาลตำบลหัวหิน 2. สมาคมสโมสรเจ.ดับบลิว.กรุ๊ป
1. 03/09/55 สพล.วิทยาเขตกรุงเทพ 1-3 สโมสรฟุตบอลโคราช&lt;br&gt;
2. 03/09/55 มรภ.เทพสตรี 2-0 เทศบาลตำบลกุยบุรี&lt;br&gt;
3. 06/09/55 เทศบาลตำบลกุยบุรี 2-2(จุดโทษ1-3) สพล.วิทยาเขตกรุงเทพ&lt;br&gt;
4. 06/09/55 มรภ.เทพสตรี (ชนะบาย)2-0 สโมสรฟุตบอลโคราช (มาไม่ทันการแข่งขัน)&lt;br&gt;
5. 10/09/55 สพล.วิทยาเขตกรุงเทพ 1-5 มรภ.เทพสตรี&lt;br&gt;
6. 10/09/55 เทศบาลตำบลกุยบุรี 0-2 สโมสรฟุตบอลโคราช&lt;br&gt;
ทีมที่เข้ารอบ 16 ทีมสุดท้าย : 1. มรภ.เทพสตรี 2. สโมสรฟุตบอลโคราช
1. 03/09/55 ร.ร.พณิชยการราชดำเนิน (ชนะบาย)2-0 บ้านค่าย ยูไนเต็ด (มาไม่ทันการแข่งขัน)&lt;br&gt;
2. 03/09/55 สโมสรถาวรฟาร์ม 0-3 น.ร.เก่าเทพศิรินทร์&lt;br&gt;
3. 06/09/55 น.ร.เก่าเทพศิรินทร์ 1-1(จุดโทษ5-3) ร.ร.พณิชยการราชดำเนิน&lt;br&gt;
4. 06/09/55 บ้านค่าย ยูไนเต็ด 5-0 สโมสรถาวรฟาร์ม&lt;br&gt;
5. 10/09/55 สโมสรถาวรฟาร์ม 0-4 ร.ร.พณิชยการราชดำเนิน&lt;br&gt;
6. 10/09/55 บ้านค่าย ยูไนเต็ด 3-0 น.ร.เก่าเทพศิรินทร์&lt;br&gt;
ทีมที่เข้ารอบ 16 ทีมสุดท้าย : 1. บ้านค่าย ยูไนเต็ด 2. ร.ร.พณิชยการราชดำเนิน
1. 04/09/55 ม.ธนบุรี 2-1 ม.ธุรกิจบัณฑิตย์&lt;br&gt;
2. 07/09/55 กรมสวัสดิการทหารบก 1-3 ม.ธนบุรี&lt;br&gt;
3. 11/09/55 ม.ธุรกิจบัณฑิตย์ 1-1(จุดโทษ 4-5) กรมสวัสดิการทหารบก&lt;br&gt;
ทีมที่เข้ารอบ 16 ทีมสุดท้าย : 1. ม.ธนบุรี 2. กรมสวัสดิการทหารบก
1. 04/09/55 สโมสรฟุตบอลทองหล่อ 3-2 หน่วยบัญชาการต่อสู้อากาศยานและรักษาฝั่ง&lt;br&gt;
2. 07/09/55 สโมสรฟุตบอลทองหล่อ 1-2 สมาคมกีฬาท่าช้างกรุงเก่า&lt;br&gt;
3. 11/09/55 หน่วยบัญชาการต่อสู้อากาศยานและรักษาฝั่ง 1-1(จุดโทษ 3-2) สมาคมกีฬาท่าช้างกรุงเก่า&lt;br&gt;
ทีมที่เข้ารอบ 16 ทีมสุดท้าย : 1. สโมสรฟุตบอลทองหล่อ 2. หน่วยบัญชาการต่อสู้อากาศยานและรักษาฝั่ง
1. 04/09/55 ธ.อาคารสงเคราะห์ 3-2 ร.ร.อัสสัมชัญศรีราชา&lt;br&gt;
2. 07/09/55 ร.ร.จ่าอากาศ 2-0 ธ.อาคารสงเคราะห์&lt;br&gt;
3. 11/09/55 ร.ร.จ่าอากาศ 1-2 ร.ร.อัสสัมชัญศรีราชา&lt;br&gt;
ทีมที่เข้ารอบ 16 ทีมสุดท้าย : 1. ร.ร.จ่าอากาศ 2. ร.ร.อัสสัมชัญศรีราชา
1. 04/09/55 สโมสรจ.ระยอง 1-1(จุดโทษ6-5) เทศบาลคูคต&lt;br&gt;
2. 07/09/55 สโมสรจ.ระยอง 4-2 สมาคมฮากกาแห่งประเทศไทย&lt;br&gt;
3. 11/09/55 สมาคมฮากกาแห่งประเทศไทย 0-2 เทศบาลคูคต&lt;br&gt;
ทีมที่เข้ารอบ 16 ทีมสุดท้าย : 1. สโมสรจ.ระยอง 2. เทศบาลคูคต
1. 04/09/55 ว.ราชพฤกษ์ 3-0 สมาคมพนักงานไดซินกรุ๊ป&lt;br&gt;
2. 07/09/55 ว.ราชพฤกษ์ 1-0 มูลนิธินวมราชานุสรณ์&lt;br&gt;
3. 11/09/55 มูลนิธินวมราชานุสรณ์ 3-0 สมาคมพนักงานไดซินกรุ๊ป
ทีมที่เข้ารอบ 16 ทีมสุดท้าย : 1. ว.ราชพฤกษ์ 2. มูลนิธินวมราชานุสรณ์
จับสลากแบ่งกลุ่ม http://www.siamsport.co.th/Sport_Football/120821_213.html
1. ผลการแข่งขัน 03/09/55 http://www.siamsport.co.th/Sport_Football/120903_347.html
2. ผลการแข่งขัน 04/09/55 http://www.siamsport.co.th/Sport_Football/120904_322.html
3. ผลการแข่งขัน 06/09/55 http://www.siamsport.co.th/Sport_Football/120906_224.html
4. ผลการแข่งขัน 07/09/55 http://www.siamsport.co.th/Sport_Football/120907_222.html
5. ผลการแข่งขัน 10/09/55 http://www.siamsport.co.th/Sport_Football/120910_282.html
6. ผลการแข่งขัน 11/09/55 http://www.siamsport.co.th/Sport_Football/120911_289.html
7. ผลการแข่งขัน 13/09/55 http://www.siamsport.co.th/Sport_Football/120913_230.html
8. ผลการแข่งขัน 14/09/55 http://www.siamsport.co.th/Sport_Football/120914_309.html
9. ผลการแข่งขันรอบ8ทีมสุดท้าย 17/09/55 http://www.siamsport.co.th/Sport_Football/120917_266.html
10. ผลการแข่งขันรอบรองชนะเลิศ 20/09/55 http://www.siamsport.co.th/Sport_Football/120920_255.html
10. ผลการแข่งขันรอบชิงชนะเลิศ 04/10/55 http://www.siamsport.co.th/Sport_Football/121004_295.html
การตัดไม้ทำลายป่า
LV Lv หรือ lv สามารถหมายถึง
โยนาตัน โดส ซานโตส
โยนาตัน โดส ซานโตส รามิเรซ  เกิดเมื่อวันที่ 26 เมษายน ค.ศ. 1990 เป็นนักฟุตบอลชาวเม็กซิโก เล่นในตำแหน่งกองกลาง หรือกองกลางตัวรับ ปัจจุบันได้ลงเล่นให้กับสโมสรฟุตบอลบิยาร์เรอัล และยังถูกเรียกไปเล่นในทีมชาติเม็กซิโกอีกด้วย
มาร์ก บาร์ตรา
มาร์ก บาร์ตรา อารากัลย์ (, , ; เกิดเมื่อวันที่ 15 มกราคม ค.ศ. 1991) เป็นนักฟุตบอลชาวสเปน ปัจจุบันลงเล่นในตำแหน่งกองหลังให้กับทรับซอนสปอร์ สโมสรในซือเปร์ลีก และทีมชาติสเปน
การทดลองหนูน้อยอัลเบิร์ต
การทดลองหนูน้อยอัลเบิร์ต  เป็นกรณีศึกษาแสดงหลักฐานเชิงประจักษ์ของการวางเงื่อนไขแบบดั้งเดิมในมนุษย์ การศึกษานี้ยังเป็นตัวอย่างหนึ่งของการวางนัยทั่วไปสิ่งเร้า การทดลองมีขึ้นใน ค.ศ. 1920 โดยผู้ทดลอง จอห์น บี. วอตสัน ร่วมกับโรซาลี เรย์เนอร์ ผู้ช่วย ณ มหาวิทยาลัยจอห์นส์ฮอปกินส์
จอห์น บี. วอตสันรู้สึกสนใจที่จะหาหลักฐานสนับสนุนความคิดของเขาที่ว่า ปฏิกิริยาของเด็ก ไม่ว่าจะได้ยินเสียงดังเมื่อใดก็ตาม ถูกกระตุ้นจากความกลัว ยิ่งไปกว่านั้น เขาให้เหตุผลว่า ความกลัวนี้เป็นสันดานหรือเป็นการตอบสนองโดยไม่มีเงื่อนไข เขารู้สึกว่า ตามหลักการวางเงื่อนไขแบบดั้งเดิม เขาสามารถวางเงื่อนไขให้เด็กกลัวสิ่งเร้าอื่นที่ไม่เกี่ยวข้องกันซึ่งโดยปกติแล้วเด็กจะไม่กลัวได้
ในขั้นต้น หนูน้อยอัลเบิร์ต ซึ่งเป็นทารกอายุ 9 เดือน ได้รับการทดสอบทางอารมณ์เส้นฐาน (baseline) ก่อน ทารกถูกให้สัมผัสกับกระต่ายขาว หนู สุนัข ลิง หน้ากากทั้งที่มีและไม่มีขน หนังสือพิมพ์ที่ถูกเผา ฯลฯ เป็นช่วงสั้น ๆ และเป็นครั้งแรก ระหว่างเส้นฐาน หนูน้อยอัลเบิร์ตไม่ได้แสดงความกลัวต่อสิ่งเหล่านี้ จากนั้น อัลเบิร์ตถูกนำไปไว้บนโต๊ะกลางห้อง และมีการวางหนูทดลองสีขาวใกล้กับตัวอัลเบิร์ต และอนุญาตให้อัลเบิร์ตเล่นกับมันได้ เมื่อถึงจุดนี้ เด็กไม่แสดงความกลัวต่อหนู
ในการทดลองต่อมา วอตสันและเรย์เนอร์ทำเสียงดังด้านหลังตัวอัลเบิร์ต โดยการตีเหล็กเส้นด้วยค้อนเมื่อทารกสัมผัสกับหนู หนูน้อยอัลเบิร์ตสนองต่อเสียงด้วยการร้องไห้และแสดงความกลัว หลังการจับคู่ระหว่างสิ่งเร้าทั้งสองหลายครั้ง ผู้ทดลองได้นำเฉพาะหนูมาให้อัลเบิร์ต แต่คราวนี้ เด็กรู้สึกเป็นทุกข์ที่หนูปรากฏในห้อง เขาร้องไห้ ปลีกหนีจากหนู และพยายามเคลื่อนที่ออกห่าง ชัดเจนว่า ทารกได้เชื่อมโยงหนูขาว (เดิมเป็นสิ่งเร้าที่เป็นกลาง แต่ขณะนี้เป็นสิ่งเร้าที่ถูกวางเงื่อนไข) กับเสียงดัง (สิ่งเร้าที่ไม่ถูกวางเงื่อนไข) และกำลังสนองความกลัวหรือทางอารมณ์ด้วยการร้องไห้ ซึ่งเดิมเป็นการตอบสนองอย่างไม่มีเงื่อนไขต่อเสียง แต่ขณะนี้เป็นการตอบสนองที่ถูกวางเงื่อนไขต่อหนู
การทดลองแสดงให้เห็นว่า หนูน้อยอัลเบิร์ตดูเหมือนจะสามัญการการสนองของเขาต่อวัตถุที่มีขนปุย โดยที่เมื่อวอตสันส่งกระต่ายที่ไม่ใช่สีขาวเข้าไปในห้องสิบเจ็ดวันหลังการทดลองครั้งแรก อัลเบิร์ตยังคงรู้สึกเป็นทุกข์ เขาแสดงปฏิกิริยาคล้ายกันเมื่อนำสุนัขที่มีขนปุย เสื้อโค้ตขนแมวน้ำ และแม้แต่เมื่อวอตสันปรากฏตัวตรงหน้าเขาด้วยหน้ากากซานตาคลอสที่มีก้อนฝ้ายสีขาวทำเป็นเครา แม้ว่าอัลเบิร์ตจะมิได้กลัวทุกอย่างที่มีขน
Little Albert experiment
ฮัม แท-ย็อง
ฮัม แท-ย็อง (; ; 22 ตุลาคม ค.ศ. 1872 — 24 ตุลาคม ค.ศ. 1964) เป็นนักการเมืองชาวเกาหลีใต้ และเป็นบาทหลวง, ผู้นำของคริสตจักรเพรสไบทีเรียนแห่งเกาหลี เขาชนะ คิม ซ็อง-ซู ในฐานะเป็นรองประธานาธิบดีเกาหลีใต้ลำดับที่ 3 โดยดำรงตำแหน่งดังกล่าวในปี ค.ศ. 1952 ถึง 1956 หลังจากนั้นเขาได้รับการแทนที่โดยชัง มย็อน
พระองคุลิมาล
คนทีสอ
คนทีสอ เป็นพืชล้มลุกชนิดหนึ่ง ตำรายาไทยระบุว่าเป็นสมุนไพร มีหลายชื่อ ภาคเหนือเรียก คนทีสอขาว จังหวัดเชียงใหม่เรียก ผีเสื้อน้อย ดอกสมุทร จังหวัดสตูลเรียก คุนตีสอ ภาคกลางเรียก ดินสอ จังหวัดเลยเรียก ผีเสื้อ จังหวัดตากเรียก มุดเพิ่ง จังหวัดประจวบคีรีขันธ์เรียก ลีสอ
คนทีสอ เป็นไม้พุ่มขนาดกลาง สูงประมาณ 3–6 เมตร เปลือกลำต้นเรียบ สีเทา เป็นกระสีดำ แตกเป็นร่องตื้นตามยาว ใบประกอบแบบนิ้วมือ ออกตรงกันข้าม ใบย่อยรูปไข่ปลายแหลม 3 ใบ กว้าง 2.5–3 เซนติเมตร ยาว 4–6 เซนติเมตร ขอบใบเรียบ ปลายแหลม โคนใบสอบ ท้องใบและหลังใบเรียบ หลังใบสีเขียว ท้องใบเป็นสีนวลขาว ดอกเล็กสีม่วงเป็นช่อยาว ออกที่ปลายกิ่ง โคนกลีบดอกเชื่อมติดกัน ปลายแยกเป็น 5 กลีบ กลีบดอกมีขนาดไม่เท่ากัน แบ่งออกเป็น 2 ส่วน ส่วนล่างมี 2 กลีบ ส่วนบนมี 3 กลีบ มีเกสรตัวผู้ 4 อัน กลีบเลี้ยงรูปถ้วย ปลายแยกเป็น 5 แฉก ผลสด รูปทรงกลม แห้ง ผิวเรียบ มีเมล็ดเดียว สีเขียวนวล เป็นพวงช่อ เมล็ดเดี่ยวกลม มีสีน้ำตาล
The Eleventh Striker
อาลแบร์ บูร์ลง
อาลแบร์ บูร์ลง  เป็นอดีตนักขี่จักรยานถนนอาชีพชาวฝรั่งเศส เขาเกิดในซ็องแซร์ก ใน ค.ศ. 1947 บูร์ลงเป็นผู้ชนะอันดับที่ 14 ของรายการตูร์เดอฟร็องส์ โดยเกือบเป็นช่วงแรกที่เขาได้แยกทางออกไป และขี่มาแบบเดี่ยวเป็นระยะ 253 กม. (157 ไมล์) ซึ่งเป็นเส้นทางที่ยาวที่สุดในประวัติศาสตร์ตูร์เดอฟร็องส์หลังช่วงสงคราม
ยูฟ่ายูโรปาลีก ฤดูกาล 2012–13
ยูฟ่ายูโรปาลีก ฤดูกาล 2012-13 เป็นการจัดการแข่งขันฤดูกาลที่ 42 ของฤดูกาล ในทวีปยุโรป ซึ่งเป็นการแข่งขันรองของสโมสรฟุตบอลชื่อดังจากทั่วทวีปยุโรป ซึ่งจัดการแข่งขันโดย ยูฟ่า และ เป็นการแข่งขันครั้งที่ 4 ของฤดูกาล นับตั้งแต่เปลี่ยนชื่อจาก "ยูฟ่าคัพ" มาเป็น "ยูฟ่ายูโรปาลีก" โดยในรอบชิงชนะเลิศ จะแข่งที่ อัมสเตอร์ดัม อารีนา ใน อัมสเตอร์ดัม ประเทศเนเธอร์แลนด์ และ อัตเลติโกเดมาดริด แชมป์ยูโรปาลีกฤดูกาลที่แล้วได้เข้ามาป้องกันตำแหน่งแชมป์ด้วยเช่นกัน
ทีมสโมสรทั้งหมด 193 ทีม จาก 53 สมาคมของแต่ละประเทศ ที่จะเข้าร่วมการแข่งขัน ในฤดูกาล 2012-13 ซึ่งมีคุณสมบัติดังนี้
การจับสลากประกบคู่สำหรับรอบ 32 ทีมสุดท้ายและรอบ 16 ทีมสุดท้าย จะมีขึ้นในวันที่ 20 ธันวาคม 2012. รอบ 32 ทีมสุดท้าย นัดแรก ลงเล่นในวันที่ 14 กุมภาพันธ์ 2013, และรอบ 32 ทีมสุดท้าย นัดที่สอง ลงเล่นในวันที่ 21 กุมภาพันธ์ 2013.
รอบ 16 ทีมสุดท้าย นัดแรก ลงเล่นในวันที่ 7 มีนาคม 2013, และนัดที่ 2 ลงเล่นในวันที่ 14 มีนาคม 2013.
การจับสลากประกบคู่สำหรับรอบก่อนรองชนะเลิศ, รอบรองชนะเลิศ และ รอบชิงชนะเลิศ (กำหนดทีม "เจ้าบ้าน") จะมีขึ้นในวันที่ 15 มีนาคม 2013. รอบก่อนรองชนะเลิศ นัดแรก ลงเล่นในวันที่ 4 เมษายน 2013, และนัดที่ 2 ลงเล่นในวันที่ 11 เมษายน 2013.
การจับสลากประกบคู่สำหรับรอบรอบรองชนะเลิศ (กำหนดทีม "เจ้าบ้าน") มีขึ้นในวันที่ 12 เมษายน 2013.
รอบรองชนะเลิศ นัดแรก จะลงเล่นในวันที่ 25 เมษายน 2013, และนัดที่ 2 จะลงเล่นในวันที่ 2 พฤษภาคม 2013.
รอบชิงชนะเลิศจะลงเล่นในวันที่ 15 พฤษภาคม 2013 ที่สนาม อัมสเตอร์ดัม อารีนา ใน อัมสเตอร์ดัม, ประเทศเนเธอร์แลนด์.
อันดับดาวซัลโว และ การผ่านบอล (ไม่รวม รอบคัดเลือก และ รอบเพลย์ออฟ)
การหนีภาษี
การหนีภาษี  เป็นคำทั่วไป ใช้หมายถึง ความพยายามของบุคคล นิติบุคคล ทรัสต์ หรือองค์กรอื่นในอันที่จะหลบหลีกการชำระภาษีด้วยวิธีการซึ่งมิชอบด้วยกฎหมาย ปรกติแล้ว ในการหนีภาษี ผู้ชำระภาษีมักจงใจสำแดงเท็จหรือปกปิดซึ่งทรัพย์สินและหนี้สินที่แท้จริงของตนต่อเจ้าพนักงานภาษี เพื่อจะได้ลดความรับผิดทางภาษีของตน และในบางกรณี ผู้ชำระภาษียังรายงานภาษีโดยไม่สุจริตด้วย เช่น เปิดเผยเงินได้ กำไร หรือรายได้น้อยกว่าจริง หรือคำนวณการหักลบทางภาษีเกินจริง
โชนาตัน โดซ ซังโตส
ตู้เพลงสามัญประจำบ้าน
ตู้เพลงสามัญประจำบ้าน เป็นอัลบัมของธงไชย แมคอินไตย์ ออกวางแผงจำหน่ายในปี พ.ศ. 2542 ในสังกัด จีเอ็มเอ็ม แกรมมี่ จำนวน 11 เพลง โดยมียอดจำหน่ายเกิน 1 ล้านตลับ และถูกจัดให้เป็นอัลบั้มแห่งปี โดยมีเพลงเด่นคือ "ลองซิจ๊ะ", "กลับไม่ได้ ไปไม่ถึง","ผิดตรงไหน","ทำไมต้องเธอ" เป็นต้น โดยมิวสิคเพลง "ลองซิจ๊ะ" ร่วมแสดงกับ เมทินี กิ่งโพยม เฮเลน ฟลอเรนซ์ และเมจิ ขณะที่เพลง "กลับไม่ได้ ไปไม่ถึง" ร่วมแสดงกับ สัญญา คุณากร และ ใหม่ เจริญปุระ และเพลง "ผิดตรงไหน" ร่วมแสดงกับ สิริยากร พุกกะเวส โดยรายชื่อเพลงในอัลบั้ม ตู้เพลงสามัญประจำบ้าน มีดังนี้
ลูกเสือและเนตรนารีในกัมพูชา
ในปัจจุบัน ลูกเสือและเนตรนารีในกัมพูชาดำเนินการโดยองค์กร 2 แห่งคือ สมาคมเนตรนารีแห่งกัมพูชาที่เป็นสมาชิกของสมาคมเนตรนารีและลูกเสือหญิงโลก และสมาคมลูกเสือแห่งชาติกัมพูชาซึ่งเป็นสมาชิกขององค์กรระดับโลกของขบวนการลูกเสือ
ลูกเสือและเนตรนารีเข้าสู่กัมพูชาเมื่อ พ.ศ. 2473 โดยมีองค์กรอิสระหลายองค์กรเกิดขึ้น ในช่วงที่ญี่ปุ่นเข้ายึดครองระหว่างสงครามโลกครั้งที่ 2 กิจกรรมของลูกเสือและเนตรนารีถูกระงับไป ต่อมา ระหว่าง พ.ศ. 2488 – 2507 ลูกเสือและเนตรนารีถูกแทนที่ด้วยขบวนการเยาวชนสังคมนิยม มีการฟื้นฟูลูกเสือขึ้นอีกครั้งใน พ.ศ. 2515 และถูกยกเลิกอีกครั้งใน พ.ศ. 2518 โดยเขมรแดง หลัง พ.ศ. 2533 มีการจัดตั้งองค์กรลูกเสือขึ้นมาเป็นจำนวนมาก ต่อมาได้รวมเข้าเป็นสมาคมเนตรนารีแห่งกัมพูชาและสมาคมลูกเสือแห่งชาติกัมพูชา
องค์กรเกี่ยวกับลูกเสือที่ถูกยุบเลิกไปแล้ว ได้แก่ สมาคมลูกเสือเขมร สมาคมลูกเสือสหพันธ์อินโดจีน องค์กรลูกเสือกัมพูชา
ลูกเสือกัมพูชาพลัดถิ่น.
มีการจัดตั้งลูกเสือกัมพูชาพลัดถิ่นเมื่อราวพ.ศ. 2533 ที่ลอสแอนเจลิส ควบคู่ไปกับลูกเสือเวียดนามพลัดถิ่นและลูกเสือลาวพลัดถิ่น ส่วนลูกเสือหญิงกัมพูชาในสหรัฐจัดตั้งเมื่อ พ.ศ. 2551 ที่ ฟิลาเดลเฟีย
หน่วยลูกเสือนานาชาติในกัมพูชา.
มีสมาคมลูกเสือและเนตรนารียุโรปของชาวฝรั่งเศสอยู่ในพนมเปญสำหรับเยาวชนที่พูดภาษาฝรั่งเศส โดยแยกเป็นสมาคมต่างหากจากสมาคมลูกเสือแห่งชาติกัมพูชา
ราชีบุช
ราชีบุช  เป็นเมืองทางตอนใต้ของประเทศโปแลนด์ บนฝั่งแม่น้ำออดรา มีประชากร 60,218 คน (ค.ศ. 2006) เมืองนี้ก่อตั้งขึ้นในคริสต์ศตวรรษที่ 12 ต่อมาเป็นเมืองหลวงของราชรัฐอิสระซึ่งภายหลังตกอยู่ภายใต้การปกครองของอาณาจักรโบฮีเมีย ใน ค.ศ. 1327 เมืองนี้เป็นของปรัสเซียใน ค.ศ. 1742 และได้กลับคืนเป็นของโปแลนด์ใน ค.ศ. 1945
ข้อกล่าวหาเรื่องมนุษย์คนแรกเหยียบดวงจันทร์เป็นเรื่องลวง
เคว็ลเล็ฟติยอ
เคว็ลเล็ฟติยอ  เป็นเมืองในเทศบาลเคว็ลเล็ฟติยอ ในจังหวัดเวสเตอร์บอตเตน ประเทศสวีเดน เป็นเมืองชายฝั่งบริเวณปากแม่น้ำเชลเลฟเต มีประชากร 32,775 คน ในปี ค.ศ. 2010 เป็นเมืองประวัติศาสตร์ด้านอุตสาหกรรม มีเหมืองขนาดใหญ่ โดยเฉพาะเหมืองทอง จึงทำให้มีชื่อเล่นว่า เมืองทอง (Gold Town)
ฮู ยวน
ฮู ยวน (Hou Yuon) เป็นนักการเมืองที่นิยมระบอบคอมมิวนิสต์ในกัมพูชา เกิดในครอบครัวของชาวกัมพูชาเชื้อสายจีน เขาเป็นหนึ่งในผู้นำระดับสูงของเขมรแดงที่หายตัวไปหลังพนมเปญแตกเมื่อ พ.ศ. 2518 คาดว่าถูกประหารชีวิต
ยวนเกิดที่จังหวัดกำปงจามเมื่อ พ.ศ. 2473 เขาเข้าศึกษาที่ "Lycée Sisowath" ฐานะทางบ้านของเขายากจน พ่อมีอาชีพทำนาและปลูกยาสูบ
เขาได้ไปศึกษาต่อทางด้านเศรษฐศาสตร์และกฎหมายและสำเร็จการศึกษาระดับปริญญาเอกจากมหาวิทยาลัยปารีสโดยทำวิทยานิพนธ์เกี่ยวกับเศรษฐศาสตร์ ซึ่งต่อมาได้กลายเป็นนโยบายทางด้านเศรษฐกิจของกัมพูชาประชาธิปไตย โดยวิทยานิพนธ์ของเขาที่เสนอเมื่อ พ.ศ. 2498 เรื่อง "The Cambodian Peasants and Their Prospects for Modernization" (ภาษาฝรั่งเศส: La paysannerie du Cambodge et ses projets de modernisation) เป็นมุมมองที่ท้าทายเกี่ยวกับการขยายตัวของเมืองและอุตสาหกรรมที่เป็นพื้นฐานของการพัฒนา
ยวนเป็นบุคคลที่มีชื่อเสียงที่สุดในกลุ่มนักศึกษาเขมรหัวรุนแรงจากปารีส เขาได้เป็นผู้นำของสมาคมนักศึกษาเขมร (KSA) ต่อมา ใน พ.ศ. 2495 ยวนได้ร่วมมือกับ พล พต เอียง ซารี และผู้นิยมฝ่ายซ้ายอื่น ๆ ส่งจดหมายเปิดผนึกถึงพระนโรดม สีหนุที่ต่อมาได้เป็นพระมหากษัตริย์ เพื่อให้กำจัดประชาธิปไตยแบบเด็กทารก หลังจากฝรั่งเศสสั่งปิดสมาคมนักศึกษาเขมร ยวนและเขียว สัมพันได้จัดตั้งกลุ่มใหม่คือสหภาพนักศึกษาเขมรใน พ.ศ. 2499
หลังจากกลับมากัมพูชา ยวนไปเป็นครูสอนภาษาฝรั่งเศสในโรงเรียนเอกชน Lycée Kambuboth ที่เขาได้ร่วมก่อตั้ง
ในการเมืองกัมพูชา พ.ศ. 2501 – 2510.
ในช่วงเวลานี้ สีหนุเป็นนายกรัฐมนตรีของกัมพูชาหลังจากได้รับเอกราช และได้เชิญกลุ่มฝ่ายซ้ายรวมทั้งฮู ยวนเข้าร่วมกับพรรคสังคมและรัฐบาลของพระองค์ เพื่อถ่วงดุลกับฝ่ายขวา ยวนได้เป็นรัฐมนตรีหลายตำแหน่งระหว่าง พ.ศ. 2501 – 2506 เขาถูกบีบให้ลาออกหลังจากพ่ายแพ้ในการลงมติไม่ไว้วางใจในสภาแห่งชาติ เขาเองไม่ได้ดำเนินนโยบายตามความต้องการของพระนโรดม สีหนุอย่างใกล้ชิด อย่างไรก็ตาม เขามีความขัดแย้งกับพระองค์อย่างเปิดเผยหลายเรื่อง
ใน พ.ศ. 2507 ยวนได้ตีพิมพ์หนังสือเรื่อง "The Co-Operative Question" ซึ่งแสดงความแตกต่างระหว่างระบอบสังคมนิยมกับระบอบของพระนโรดม สีหนุ โดยมีคำถามเชิงลึกว่าสหกรณ์จะช่วยชาวนาที่ยากจนและลดแรงกดดันของสังคมเมืองต่อชนบทอย่างไร ซึ่งต่อมา เขมรแดงได้นำไปปรับใช้
ในการเลือกตั้งสมาชิกสภาแห่งชาติ พ.ศ. 2509 พระนโรดม สีหนุได้ขัดขวางเขาโดยส่งผู้สมัครคนอื่นลงในตำบลที่เขาจะสมัคร ทำให้ฝ่ายซ้ายของพรรคสังคมต้องแข่งขันกับผู้สมัครคนอื่น ฮู ยวน ฮู นิม และเขียว สัมพันเลือกที่จะสู้ต่อไป ทำให้พระนโรดม สีหนุเลือกที่จะต่อต้านพวกเขามากขึ้น ผลการเลือกตั้ง ปรากฏว่ายวนชนะการเลือกตั้งด้วยคะแนน 78% หลังจากนั้น พระนโรดม สีหนุแต่งตั้งให้เขาเป็นฝ่ายต่อต้านรัฐบาลเพื่อถ่วงดุลกับคณะรัฐมนตรีฝ่ายขวาของ ลน นล อย่างไรก็ตาม หลังการลุกฮือที่สำลวต พ.ศ. 2510 ยวนถูกกล่าวหาว่าอยู่เบื้องหลังการลุกฮือครั้งนี้ ทำให้เขาหนีเข้าป่าไปร่วมมือกับพรรคคอมมิวนิสต์ที่นำโดย พล พต เอียง ซารี และซอน เซน
รัฐบาลสหภาพแห่งชาติ.
หลังรัฐประหารในกัมพูชา พ.ศ. 2513 ยวนได้เข้าร่วมกับรัฐบาลราชอาณาจักรกัมพูชาพลัดถิ่นที่ตั้งอยู่ที่ปักกิ่ง ซึ่งเป็นแนวร่วมระหว่างพระนโรดม สีหนุกับพรรคคอมมิวนิสต์ ยวนเป็นรัฐมนตรีว่าการกระทรวงสหกรณ์และทำให้เกิดความตึงเครียดระหว่างตัวเขากับสมาชิกเขมรแดงในพื้นที่ปลดปล่อย และยังต่อต้านนโยบายของพล พต และนวน เจียที่ต้องการยกเลิกระบบตลาดโดยสิ้นเชิง ยวนกล่าวว่า ถ้าพวกเขาทำตามความคิดนี้ ระบบจะล่มสลายภายใน 3 ปี
ความขัดแย้งนี้ทำให้ยวนถูกส่งเข้าค่ายสัมมนา K6 เป็นระยะเวลาสั้น ๆ ใน พ.ศ. 2517 แต่เนื่องจากเขามีความสัมพันธ์ใกล้ชิดกับพล พต และเป็นที่รู้จักโดยทั่วไป ทำให้เขายังคงเป็นหนึ่งในผู้นำเขมรแดงจนถึง พ.ศ. 2518
การเสียชีวิตของยวนคาดว่าเกิดจากคำสั่งของเขมรแดงหลังจากขึ้นครองอำนาจเมื่อ พ.ศ. 2518 แล้ว เชื่อว่ายวนเสียชีวิตเพราะความขัดแย้งในกรณีที่เขาไม่เห็นด้วยกับการอพยพผู้คนออกจากพนมเปญ เจ้าหน้าที่พรรคคอมมิวนิสต์จากจังหวัดกำปงจามกล่าวว่ายวนถูกยิงในเดือนสิงหาคม พ.ศ. 2518 โดยทหารของเขมรแดง หลังจากที่เขาแสดงความเห็นใจผู้อพยพที่เปรกปอร์ ตำบลสเร็ยสันทอร์ และร่างของเขาถูกโยนลงแม่น้ำโขง พยานคนอื่นกล่าวว่ายังเห็นยวนในค่ายที่สตึงแตรงเมื่อ พ.ศ. 2519 และเขาน่าจะป่วยจนเสียชีวิต หรือฆ่าตัวตายขณะอยู่ในค่าย สมาชิกเขมรแดงบางคนเล่าว่าเขาถูกหน่วยรักษาความปลอดภัยยิงตายเพราะความผิดพลาดหลังจากที่เขาถูกเรียกตัวกลับมายังพนมเปญ อย่างไรก็ตามเอกสารของเขมรแดงหลัง พ.ศ. 2521 ได้อ้างถึงยวนว่าเขาเสียชีวิตขณะถูกคุมขัง
พรีเมียร์ลีก ฤดูกาล 2012-13
ตั๊ก
ตั๊ก เป็นชื่อเล่นชื่อหนึ่งซึ่งได้รับความนิยมมากในหมู่ชาวไทย และอาจหมายถึง
ตุ๊ก
ตุ๊ก เป็นชื่อเล่นชื่อหนึ่งซึ่งได้รับความนิยมมากในหมู่ชาวไทย และอาจหมายถึง
บูร์ซา
บูร์ซา  เป็นเมืองทางตะวันตกเฉียงเหนือของประเทศตุรกี ห่างจากชายฝั่งทะเลมาร์มะราไปทางทิศตะวันออกเฉียงใต้ 21 กิโลเมตร เป็นเมืองที่มีประชากรมากเป็นอันดับที่ 4 ของประเทศ มีประชากร 1,704,441 คน และเขตมหานครมีประชากร 1,948,744 คน เจริญรุ่งเรืองมากในสมัยจักรวรรดิโรมันและจักรวรรดิไบแซนไทน์ เป็นเมืองหลวงของจักรวรรดิออตโตมันระหว่าง ค.ศ. 1326–1365
ลูกเสือในกัมพูชา
มหาวิทยาลัยทั้งเจ็ดของชาติ
บุญช่วย ศรีสารคาม
นายบุญช่วย ศรีสารคาม (3 กรกฎาคม พ.ศ. 2474 - 2 พฤษภาคม พ.ศ. 2553) อดีตอธิบดีกรมราชทัณฑ์ อดีตรองปลัดกระทรวงมหาดไทย และอดีตผู้ว่าราชการจังหวัดประจวบคีรีขันธ์,ขอนแก่น, อุบลราชธานี, ชลบุรี, และจันทบุรี
นายบุญช่วย ศรีสารคาม เกิดเมื่อวันที่ 3 กรกฎาคม พ.ศ. 2474 ที่อำเภอเสลภูมิ จังหวัดร้อยเอ็ด เป็นบุตรของนายปลั่ง กับนางทองก้อน ศรีสารคาม ได้เข้าศึกษาต่อในระดับอุดมศึกษาที่คณะรัฐศาสตร์ จุฬาลงกรณ์มหาวิทยาลัย รุ่นที่ 2 เริ่มรับราชการในตำแหน่งปลัดอำเภอที่ อ.เมืองอุดรธานี จ.อุดรธานี หลังจากนั้นก็เติบโตในสายราชการเรื่อยมาจนได้รับแต่งตั้งเป็นผู้ว่าครั้งแรกที่จังหวัดจันทบุรี
ท่านเป็นผู้เขียนบทความเรื่อง ผู้ว่า CEO
นายบุญช่วย ศรีสารคาม สำเร็จการศึกษาระดับปริญญาตรี รัฐศาสตรบัณฑิต จากคณะรัฐศาสตร์ จุฬาลงกรณ์มหาวิทยาลัย
คาวาอี้
โชตากง
โชตากง  หรือมักย่อว่า โชตะ  เป็นคำตลาดในภาษาญี่ปุ่น ย่อจากคำประสมว่า "โชตาโรคอมเพลกซ์" (shōtarō complex; ) แปลว่า ปมโชตาโร มีที่มาจากตัวละครชื่อ โชตาโร  ในอนิเมะเรื่อง "เทตสึจิน หุ่นเหล็กหมายเลข 28 (Tetsujin 28-go)"